Dhyāna
<s>Ne mešati sa đnana, što znači znanje.</s>

<s>Dhjana (sanskrit: ध्यान dhyāna) ili đhana (pali: झान jhāna) označava motrenje, zagledanje, kontemplaciju, odnosno meditativnu zadubljenost koja se postiže intenzivnom koncentracijom na odredeni duhovni ili telesni predmet.</s>

<s>Đhâna u izvornom značenju jeste metoda redukcije fenomena svijesti, zajednička tradicionalnom sistemu yoga i Budinom metodu zahvata reduktivnim putem u čisti tok svijesti.</s><s>Bitan je pojam u hinduizmu, đainizmu i budizmu.</s><s>Ošo je opisuje kao "dublju pažnju usmerenu na sebe, koja uključuje opažaj tela, uma, čula i okoline, bez poistovećenja sa tim."</s>

<s>Ekvivalent u kineskom jeziku je č'an a u japanskom zen.</s>

<s>Etimologija</s>

<s>Sanskritska reč dhyāna je nastala od indo-evropskog korena „dheia“, što znači gledati, videti.</s><s>Originalno značenje reči bilo je razmotriti, sagledati, iako je već u Budino vreme dobila značenje meditativnog zadubljenja.</s>

<s>Prema D. T. Suzukiju, dhyana dolazi od korijena dhi, što znači "percipirati", "razmišljali o", "usmjeriti um na".</s>

<s>U hinduizmu</s>

<s>Od vremena upanišada, indijski religijski pravci naglašavaju dhjanu i odnos učitelj-učenik.</s>

<s>U sistemu joge, dhjana kao pretposlednji član duhovne discipline prethodi stanju pune sabranosti (samadi).</s><s>Kasniji budistički modeli pružaju oštrije specifikacije i skoro doslovno odgovaraju formulacijama u Patanđalijevevim jogasutrama.</s><s>U svakom slučaju Patanđalijevo delo datira iz post-buddhističkog perioda.</s>

<s>U đainizmu</s>

<s>Sistem meditativnog zadubljenja nosi u nekoliko đainskih tekstova naziv đhana.</s><s>U oba slučaja ima četiri razine ili područja, s analognim obeležjima kao u budizmu.</s>

<s>U budizmu</s>

<s>Buda je reč đhana koristio da označi stupnjeve koje prelazi um na putu od uobičajene prenatrpanosti do potpune jasnoće.</s><s>Đhana, zagledanje, je jedno od sredstava postizanja nirvane putem kroćenja svesti i postizanja potpunog mira.</s><s>Prvi korak u zagledanju je istrajna i redovna vežba do nivoa kada su pet prepreka napretku uma neutralisane.</s><s>Buda je uočio četiri stupnja zagledanja.</s>

<s>Literatura 
 
 Filozofijski rečnik, Matica hrvatska, Zagreb 1984.</s><s>Enciklopedija živih religija, Nolit, Beograd.</s><s>2004. .</s>

<s>Izvori</s>

<s>Vidi još 
 Zen
 Meditacija
 Kontemplacija
 Motrenje (budizam)</s>

<s>Spoljašnje veze</s>

<s>Čedomil Veljačić, Put meditativnog zadubljenja u đainizmu i buddhizmu</s>

<s>Sanskritski izrazi
Zen</s>

